b'\n_START_ARTICLE_\nParcul Na\xc8\x9bional Kruger\n_START_SECTION_\nIstorie\n_START_PARAGRAPH_\nParcul a fost \xc3\xaentemeiat \xc3\xaen 1898 de Paulus Kruger, pre\xc8\x99edintele de atunci al republicii Transvaal. La \xc3\xaenceput parcul a fost cunoscut sub numele de rezerva\xc8\x9bia Sabie, dar a primit numele actual c\xc3\xa2nd s-a unit cu rezerva\xc8\x9bia Shingwedzi, c\xc3\xa2\xc8\x9biva ani mai t\xc3\xa2rziu. \xc3\x8en anul 1927, a fost deschis publicului.\n_START_SECTION_\nGeografie\n_START_PARAGRAPH_\nTerenul rezerva\xc8\x9biei a fost \xc3\xaemp\xc4\x83r\xc8\x9bit \xc3\xaen trei regiuni naturale pentru a facilita orientarea vizitatorilor \xc8\x99i pentru a face posibil\xc4\x83 delimitarea zonelor locuite de cele peste 148 de specii de mamifere, 500 de specii de p\xc4\x83s\xc4\x83ri, 120.098 de specii de reptile \xc8\x99i 60.000 de feluri de insecte._NEWLINE_Partea sudic\xc4\x83, o savan\xc4\x83 pres\xc4\x83rat\xc4\x83 cu coline \xc8\x99i acoperit\xc4\x83 de arbori, se \xc3\xaentinde de la r\xc3\xa2ul Crocodile p\xc3\xa2n\xc4\x83 la r\xc3\xa2ul Sabie \xc8\x99i cuprinde Skukuza, centrul administrativ al parcului. La nord de  r\xc3\xa2ul Sabie \xc3\xaencepe partea central\xc4\x83 a parcului, care se continu\xc4\x83 p\xc3\xa2n\xc4\x83 la r\xc3\xa2ul Olifants. Pe aceast\xc4\x83 suprafa\xc8\x9b\xc4\x83 \xc3\xaentins\xc4\x83, pe care ploaia cade mult mai rar dec\xc3\xa2t \xc3\xaen sud, predomin\xc4\x83 savanele deschise, acoperite de ierburi. La nord, acestea sunt \xc3\xaenlocuite de ni\xc8\x99te savane numite mopane, pe care cresc tufi\xc8\x99uri rare \xc8\x99i rahitice.\n_START_SECTION_\nClim\xc4\x83\n_START_PARAGRAPH_\nClima este tropical\xc4\x83 de tranzi\xc8\x9bie, cu ierni bl\xc3\xa2nde \xc8\x99i veri fierbin\xc8\x9bi. Sezonul ploios dureaz\xc4\x83 din octombrie p\xc3\xa2n\xc4\x83 \xc3\xaen martie. Cantitatea medie multianual\xc4\x83 de precipita\xc8\x9bii \xc3\xaen sud \xc8\x99i sud-vest este de aproximativ 700mm.\n_START_SECTION_\nFaun\xc4\x83\n_START_PARAGRAPH_\nParcul Na\xc8\x9bional Kruger este celebru pentru num\xc4\x83rul mare de animale de prad\xc4\x83, de animale copitate \xc8\x99i de reptile, dintre care multe sunt amenin\xc8\x9bate cu dispari\xc8\x9bia. L\xc3\xa2ng\xc4\x83 ad\xc3\xa2p\xc4\x83toarea Matjulu, din apropiere de tab\xc4\x83ra luxoas\xc4\x83 Berg-en-Del, pot fi observa\xc8\x9bi rinoceri care \xc3\xae\xc8\x99i potolesc setea.\xc3\x8en apropiere de Pretoriuskop, poate fi v\xc3\xa2zut un leopard sau un ghepard plecat la v\xc3\xa2natoare de antilope._NEWLINE_Malurile r\xc3\xa2ului Sabie au fost luate \xc3\xaen st\xc4\x83p\xc3\xa2nire de hipopotami \xc8\x99i de crocodili, dar poposesc aici \xc8\x99i lei care obi\xc8\x99nuiesc s\xc4\x83 p\xc3\xa2ndeasc\xc4\x83 antiloprle l\xc3\xa2ng\xc4\x83 locurile lor favorite de ad\xc4\x83pat. Merg\xc3\xa2nd \xc3\xaen direc\xc8\x9bia barajului Lower Sabie pot fi \xc3\xaent\xc3\xa2lnite multe tipuri rare de p\xc4\x83s\xc3\xa2ri. Jabiru africani, berzele din specia Anastomus, marabu \xc8\x99i ibi\xc8\x99ii sunt numai c\xc3\xa2\xc8\x9biva reprezentan\xc8\x9bi ai numeroaselor specii de p\xc4\x83s\xc4\x83ri acvatice.'